Бірнеше рет жедел жәрдем шақыртқан: Көкшетауда жүкті әйел көз жұмды
DATE: 08:21, 25 Желтоқсан 2023 | GMT +5
TITLE: Бірнеше рет жедел жәрдем шақыртқан: Көкшетауда жүкті әйел көз жұмды
URL: https://kaz.inform.kz/news/brneshe-ret-zhedel-zhardem-shakirtkan-kokshetauda-zhukt-ayel-koz-zhumdi-d8500d/
META: DATE: 08:21, 25 Желтоқсан 2023 | GMT +5
TOTAL WORDS: 112
AUTHOR(S):
TEXT: Жергілікті БАҚ жарияланған мәліметке қарағанда, қайтыс болған әйелдің іші ауырып, қызуы көтерілген, сол себепті жедел жәрдем бригадасын бірнеше рет үйіне шақыртқан. Алайда, дәрігерлер науқасты ауруханаға жатқызуға асықпаған. Әйел «Viamedis» жшсде есепте тұрған. Оның артында екі баласы қалды. Ақмола облыстық денсаулық басқармасының баспасөз қызметі жүкті әйелдің қайтыс болғанын растады. Ведомстводан атап өткендей, қазіргі кезде қызметтік тексеріс жүргізілуде. «Ана өлімі Көкшетау қаласында 23 желтоқсанда сағат 5-те тіркелді. «Өкпе тамырының тромбоэмболиясы, ауыр дәрежедегі ЖРВИ» диагнозы қойылды. Толық мәліметті қызметтік тексерістің және сот-медициналық сараптаманың қорытындысы шыққан соң жариялайтын боламыз», - деп түсіндірді Kazinform тілшісінің сауалына ведомствоның баспасөз хатшысы Кәмила Әбделманова. Айта кетсек, бұдан бұрын Ақмола облысында 42 жастағы әйел екі кішкентай баласымен жоғалып кеткенін жазған едік
